laion/Wikipedia-Exotic huggingface dataset:
פרסי המוזיקה האמריקאית 2022

פרסי המוזיקה האמריקאית ה-50 התקיימו ב-20 בנובמבר 2022, בתיאטרון מיקרוסופט בלוס אנג'לס, והוענקו לאמנים והאלבומים הפופולריים ביותר שיצאו בין ה-24 בספטמבר 2021 ועד 22 בספטמבר 2022. ויין בריידי הנחה את הטקס. ב-15 בספטמבר 2022, דיק קלארק הפקות ו-ABC הכריזו שהטקס יתקיים ב-20 בנובמבר בתיאטרון מיקרוסופט בלוס אנג'לס. המועמדויות נחשפו ב-13 באוקטובר. 6 זכיות: טיילור סוויפט 2 זכיות: הארי סטיילס, BTS, מורגן וולן, קנדריק לאמאר, טמס, ביונסה, ויזקיד, באד באני 8 מועמדויות: באד באני 6 מועמדויות: ביונסה, טיילור סוויפט, דרייק 5 מועמדויות: אדל, דה ויקנד והארי סטיילס 4 מועמדויות: מונסקין, ג'ק הארלו, Imagine Dragons, פיוצ'ר, טמס 3 מועמדויות: לאטו, קולדפליי, ליל נאז X, קודי ג'ונסון, ראו אלחנדרו, קרול ג'י, רד הוט צ'ילי פפרז 2 מועמדויות: אלטון ג'ון, דה קיד לארוי, לוק קומבס, ליזו, ווקר הייז, אד שירן, דוג'ה קאט, קארי אנדרווד, מורגן וולן, כריס סטייפלטון, ג'סטין ביבר, ליל דורק, קנדריק לאמאר, סילק סוניק, מוני לונג, ג'יי באלווין, פארוקו, רוסליה, בקי ג'י, משין גאן קלי, ויזקיד Paul Grein, Bad Bunny Leads 2022 American Music Awards Nominations: Full List, בילבורד, ‏13 באוקטובר 2022 (באנגלית) Lynette Rice, Wayne Brady To Host American Music Awards, Deadline Hollywood, ‏24 באוקטובר 2022
שמורת איי הדקלים

שמורת איי הדקלים היא שמורת טבע בלבנון המורכבת משלושה איים שטוחים וסלעיים ומאזור הים שמסביב, הממוקמים כ־5.5 קילומטרים מקו החוף, ומצפון־מערב לעיר אל מינה וטריפולי. השטח הכולל של השמורה הוא 4.2 קמ"ר. היא הוגדרה כאזור מוגן במיוחד בים התיכון (אנ') על פי אמנת ברצלונה משנת 1995. האיים זוהו בשנת 1980 גם כאתר רמסר בעל חשיבות בינלאומית מיוחדת לפי אמנת רמסר, והם זוהו כאזור ציפורים בעל חשיבות (אנ') על ידי BirdLife International. כמו כן, האיים מהווים מקלט לצבי ים ירוקים, כלבי ים נזירים מצויים נדירים ושטחי מנוחה וקינון של ציפורים נודדות. Palm Islands, web.archive.org, ‏20 במרץ 2011 ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
BirdLife International

BirdLife International היא שותפות בין-לאומית של ארגונים לא ממשלתיים השואפת להגן על עופות ולשמר את בתי הגידול שלהם. סדרי העדיפויות של BirdLife International כוללים מניעת הכחדה של מיני עופות, זיהוי ושמירה על אתרים חשובים לעופות, שמירה ושיקום בתי גידול מרכזיים של עופות והעצמת שומרי טבע ברחבי העולם. בשותפות חברים יותר מ-2.5 מיליון אנשים מ-116 ארגונים ממדינות שונות, כולל החברה המלכותית להגנה על ציפורים (אנ'), אגודת ציפורי הבר של יפן (אנ'), האגודה הלאומית אודובון (אנ') ו-American Bird Conservancy (אנ'). BirdLife International זיהתה כ-13,000 אזורי ציפורים בעלי חשיבות והיא הסמכות הרשמית של ה-IUCN לקביעת הרשימה האדומה לעופות. נכון לשנת 2015, BirdLife International קבעה כי 1,375 מיני עופות (13% מהכלל) מצויים בסכנת הכחדה (בסכנת הכחדה חמורה, בסכנת הכחדה או פגיעות). כמו כן, BirdLife International מפרסם מגזין רבעוני, BirdLife: The Magazine, המכיל חדשות אחרונות ומאמרים מוסמכים על עופות ושימורם. מדיה וקבצים בנושא BirdLife International בוויקישיתוף אתר האינטרנט הרשמי של BirdLife International BirdLife International, באתר אנציקלופדיה בריטניקה (באנגלית) BirdLife International, ברשת החברתית פייסבוק BirdLife International, ברשת החברתית אקס (טוויטר) BirdLife International, ברשת החברתית אינסטגרם BirdLife International, סרטונים בערוץ היוטיוב News, BirdLife International (באנגלית) Biodiversity, IUCN (באנגלית) Join Us - World Bird Club, BirdLife International (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
תקוות גדולות (מיני-סדרה, 2023)

תקוות גדולות (באנגלית: Great Expectations) היא מיני-סדרת דרמה תקופתית שפותחה על ידי סטיבן נייט ומבוססת על רומן באותו השם מאת צ'ארלס דיקנס. ערך מורחב – תקוות גדולות נער יתום בשם פיפ פוגש באסיר נמלט בשם מגוויץ', בילדה יפת-תואר בשם אסטלה ובפטרוניתה קרת-הלב, מיס האווישם, שמשנים את עולמו במסעו להפוך לג'נטלמן מכובד. אוליביה קולמן – מיס האווישם פין וייטהד – פיפ אשלי תומאס – ג'אגרס ג'וני האריס – מגוויץ' שלום ברון-פרנקלין – אסטלה היילי סקווירס – שרה אוון מקדונל – ג'ו טריסטן גראבל – קומפייסון מאט ברי – מר פאמבלצ'וק במאי 2020, נמסר כי היוצר סטיבן נייט יפתח עיבוד טלוויזיוני לרומן "תקוות גדולות" מאת צ'ארלס דיקנס, שיופק בשיתוף פעולה בין הרשתות BBC ו-"FX Networks". זהו העיבוד השני של נייט לכתביו של דיקנס, לאחר שהיה אמון על פיתוח וכתיבת המיני-סדרה "מזמור חג המולד" משנת 2019. בפברואר 2022, נמסר על ליהוקו של צוות השחקנים המלא עבור המיני-סדרה. בין היתר, נמסר על ליהוקה של אוליביה קולמן לדמותה של מיס האווישם, ושל פין וייטהד לדמותו של פיפ; בתפקידים ראשיים. צילומי המיני-סדרה החלו ב-30 במרץ 2022, בהמפשייר. אתר האינטרנט הרשמי של תקוות גדולות (באנגלית) "תקוות גדולות", במסד הנתונים הקולנועיים IMDb (באנגלית) "תקוות גדולות", באתר Rotten Tomatoes (באנגלית) "תקוות גדולות", באתר Metacritic (באנגלית) "תקוות גדולות", באתר דיסני+ סדרות (באנגלית) Tartaglione, Nancy (May 13, 2020). "Steven Knight To Adapt Dickens' Great Expectations In Reteam With BBC/FX, Ridley Scott & Tom Hardy". Deadline Hollywood. Retrieved October 28, 2022. White, Peter (February 17, 2022). "Olivia Colman, Fionn Whitehead & Matt Berry Among Cast Of FX/BBC's Great Expectations". Deadline Hollywood. Retrieved October 28, 2022. Jackson, Fiona; Taylor, Mike (March 30, 2022). "Great Expectations produced by Tom Hardy starts filming at New Forest beauty spot". Dorset Live. Retrieved October 28, 2022.
יהושע ברנדשטטר

יהושע ברנדשטטר (25 בדצמבר 1891 – 29 באפריל 1975) היה חלוץ וחקלאי, חבר קיבוץ ואיש תיאטרון, מנהל "הבימה" בשנות ה-30, מפיק סרטים וצייר, אמן נאיבי. ברנדשטטר נולד במשפחה חסידית בטרנוב שבגליציה בשנת 1891. הוא עלה לארץ ישראל בגיל 18 במסגרת העלייה השנייה והיה שומר ופועל חקלאי במושבות הגליל, בסג'רה-אילניה, וביבנאל. ברנדשטטר היה בין מייסדי קיבוץ בית אלפא שלמרגלות הגלבוע. בקיבוץ התמסר לענף הרפת ולגידול פרות לחלב, והיה בין משפרי הפרה החולבת הישראלית. ברנדשטטר נישא לרחל קטינקא (שלאחר גירושיהם חיה עם אהרן זאב). השניים היו הורים לציירת והמאיירת תרצה טנאי (שנישאה למשורר שלמה טנאי) ולהגר ברץ (שנישאה לעמוס ברץ, בנם של מרים ויוסף ברץ). בשנת 1931, לאחר גירושיו, עזב ברנדשטטר את העמק, השתקע בתל אביב והחל לעסוק בתיאטרון העברי. שנים רבות היה מנהל תיאטרון הבימה. בהמשך נישא למרגוט קלאוזנר, מחלוצות הקולנוע העברי והישראלי, והשתתף במפעלי הקולנוע, האולפנים והסרטים שלה. הוא הפיק סרטים שהיו שעסקו בהווי היהודי והעברי, ויצר כמה סרטים קצרים על חגי השנה. בנו מנישואיו אלה הוא הפעיל החברתי והיוצר עמוס מוקדי. נישואיו השניים של ברנדשטטר לא עלו יפה, ולאחר גירושיו נישא לצילי בראב. ברנדשטטר החל לצייר רק בזקנתו, וציוריו הנאיביים עשו רושם רב על קהילת האמנות בארץ. הוא התפרסם במהרה חרף גילו, וערך תערוכות בישראל ובחו"ל. יצירותיו נקנו על ידי מוזיאונים ומוסדות אמנותיים בישראל ובחו"ל. ברנדשטטר נפטר באביב 1975 לאחר מחלה קצרה והותיר ילדים ונכדים. נקבר בבית הקברות ביבנאל. ברנדשטטר הוא אחיה של הציירת רבקה ריגר קפלן ודודה של הציירת ויוצרת ההדפסים שלומית הבר-שיים (בתה); דודו (אחי אמו) של הצייר משה מוקדי; ודודנו של הצייר מיכאל ארגוב (זינגר). צילי ברנדשטטר (עורכת), יהושע ברנדשטטר, תל אביב, 1982. מרגוט קלאוזנר, יומן הבימה, תל אביב: מועדים, 1971. מוטי זעירא, איש אהבות: סיפור חייו של יהושע ברנדשטטר, ירושלים: יד יצחק בן-צבי, תשס"ו. מדיה וקבצים בנושא יהושע ברנדשטטר בוויקישיתוף אורה ערמוני, יהושע לא ידוע, עיתון "הקיבוץ", 29 ביוני 2006 תקוה וינשטוק, גם בגיל 73 אפשר להתחיל...: מפיק הסרטים יהושע ברנדשטטר בחר לו בשנות זקנתו עיסוק חדש: הציור, מעריב, 19 בדצמבר 1963 מת יהושע ברנדשטטר שהיה מנהל "הבימה" בשנות ה־30, דבר, 30 באפריל 1975 מידע על ברנדשטטר, יהושע, 1891-1975 בקטלוג הספרייה הלאומית יהושע ברנדשטטר, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
בצלאל טביב

בצלאל טביב (נולד ב-1937) הוא איש ציבור שכיהן כראש המועצה המקומית ערד בין 1989 ל-1995, וכראש העירייה הראשון מ-1995 ועד 2003. נולד בראשון לציון ב-1937 לאברהם טביב שעלה ארצה מתימן בתקופת העלייה השנייה (לימים חבר הכנסת הראשונה), ולכדייה. התייתם מאביו בגיל 13. נמנה עם מייסדי ערד, והיה מזכיר מועצת הפועלים בערד למשך ארבע קדנציות. בשנת 1967 נבחר למועצת ערד מטעם המערך. בבחירות לרשויות המקומיות שנערכו ב-1973 נבחר שנית למועצה , והיה לסגנו וממלא מקומו של ראש המועצה אברהם בייגה שוחט למשך שלוש קדנציות. כמו כן היה ביחד עם בייגה שוחט נציג של ערד במרכז מפלגת העבודה. לאחר ששוחט נבחר לכנסת, נבחר לראש רשימת המערך בערד, ובבחירות לרשויות המקומיות בשנת 1989 נבחר מטעמה לראשות המועצה. ב-1995 הוכרזה ערד כעיר, וטביב היה לראש העירייה הראשון. הוא כיהן בתפקידו עד שנת 2003. במקביל, שימש סגן יו"ר מרכז השלטון המקומי וחבר המועצה הארצית לתכנון ובנייה. לאחר פרישתו, מכהן כחבר הנהלה בגופים שונים ומתנדב בעמותות שונות מקומיות שונות בערד כמו "קרן דבורה מאיר לקידום חברתי וחינוכי בערד" ו"חלום של כל ילד", וכן היה פעיל בעמותת "אמנות לעם". במהלך מלחמת לבנון השנייה, ריכז את הסיוע מטעם מרכז השלטון המקומי ליישובי הצפון. בזמן מבצע עופרת יצוקה ריכז את הסיוע לעיר אופקים מטעם משרד הפנים ומרכז השלטון המקומי. היה נשוי למרגלית לבית תם (נפטרה ב-1996) ואב לחמישה. מתגורר בערד. בנו משה נפטר בשנת 2021. טביב, בצלאל, באתר האגודה לטיפוח חברה ותרבות מורשת יהדות תימן. בבית המשפט המחוזי בתל אביב, דבר, 28 ביוני 1950 אנו העומדים בראש ערי הפיתוח, דבר, 28 בדצמבר 1973 נבחרו מזכירי מועצות הפועלים, על המשמר, 14 בפברואר 1974 רוני סופר, יהודי תימן: "חיינו בגיהנום; חשבנו שבישראל מתעלמים מקיומנו", מעריב, 5 באפריל 1988 רוב מוחלט למערך בבחירות למועצת ערד, למרחב, 28 בספטמבר 1967 ילקוט הפרסומים 2493, עמ' 472 משולם עד, מחסור דירות בערד - צוואר הבקבוק של העיר, דבר, 12 בספטמבר 1979 מיכל קדם, החרדית שהצביעה בתעודת אמה צפויה לשנתיים מאסר, חדשות, 9 בנובמבר 1988 אלה 799 חברי מרכז העבודה, מעריב, 10 במרץ 1977 ילקוט הפרסומים 3628 עמ' 1872. קרן דבורה מאיר לקידום חברתי וחינוכי בערד, באתר גיידסטאר נרשמו לנישואין, לשכת הרבנות בראשון לציון, הצופה, 7 ביוני 1960 הלם ברחובות: משה טביב הלך לעולמו באופן פתאומי, אתר "רחובות שלי", 20 באפריל 2021.
סיפור חלום

סיפור חלום (בגרמנית: Traumnovelle) הוא נובלה מאת ארתור שניצלר. הנובלה התפרסמה תחילה בהמשכים בשנת 1925 במגזין הנשים הברלינאי "די דאמה", וראתה אור כספר בשנת 1926 בהוצאת פישר בברלין. לנובלה מאפיינים פסיכולוגיים מובהקים, בהם ממלא החלום תפקיד מרכזי. הנובלה זכתה להתייחסות נרחבת מאת ידידו ובן-עירו של שניצלר, זיגמונד פרויד. בשנת 1999 עיבד אותה הבמאי סטנלי קובריק לסרט "עיניים עצומות לרווחה" בכיכובם של ניקול קידמן וטום קרוז. בשנת 2008 תורגמה הנובלה לראשונה לעברית על ידי ניצה בן-ארי ואורי בן ארי ויצאה אור בהוצאת גוונים. לספר מצורף מכתב של זיגמונד פרויד לארתור שניצלר. גיבורי הנובלה הם בני הזוג פְרִידוֹלִין ואַלְבֵּרְטִינֶה, זוג וינאי אמיד והורים לילדה, שמשבר פתאומי מטריד את נישואיהם השלווים לכאורה בעקבות בילוי בנשף מסכות. הבילוי הזה, התמים לכאורה, מביא אותם לעיון מחודש בדחפיהם המיניים המודחקים, ולהתוודות הדדית על פנטזיות מיניות ישנות. מתוך שיחתם הרגועה נקלעים שניהם למצוקה פסיכולוגית שמרחיקה אותם זה מזה ושולחת אותם - את פרידולין הרופא להרפתקאות לילה ביזאריות ואילו את אלברטינה בחלומות רווי סמלים ומתחים - למסע של בירור הקשר המתוח בין אהבה מונוגמית לדחף מיני ושל מחיר הדחקת הדחפים הכרוכה בנישואין. מדיה וקבצים בנושא סיפור חלום בוויקישיתוף הנובלה במלואה, באתר ויקיטקסט הגרמני (בגרמנית) בועז כהן, ‏לראשונה בעברית: הספר "סיפור חלום" שעלילתו הייתה הבסיס לסרט "עיניים עצומות לרווחה", באתר גלובס, 1 בספטמבר 2008 אורית אילן, רבדים של כאב ועונג ב"סיפור חלום", באתר nrg‏, 15 באוקטובר 2008 שירי צור, עכשיו אנחנו ערים לגמרי, באתר הארץ, 8 באפריל 2009 רות אלמוג, שום חלום אינו כולו חלום, באתר הארץ, 13 במרץ 2009 איל מגד, שבוע הספר, ספרים מומלצים: חלום אנושי מדי, באתר הארץ, 9 ביוני 2009 רונית מטלון, לבן בחלום שחור, באתר ynet, 20 באוגוסט 2009 ארתור שניצלר, מגרמנית: ניצה בן-ארי ואורי בן-ארי, פרק שלישי מתוך "סיפור חלום", באתר nrg‏, 15 באוקטובר 2008
לונה 24

לונה 24 הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה ב-9 באוגוסט 1976, נחתה על הירח ב-18 באוגוסט וחזרה לכדור הארץ ב-22 באוגוסט. בקפסולה שחזרה לכדור הארץ היו דגימות מקרקעית הירח. זו הייתה הגשושית האחרונה בתוכנית לונה. הגשושית כללה יחידת נחיתה על הירח, טיל ירח-כדור הארץ וקפסולת חזרה. הגשושית נבנתה במשרד לאבוצ'קין. השיגור המוצלח בעזרת משגר פרוטון K בוצע ב-9 באוגוסט. ב-13 באוגוסט היא הגיע למסלול סביב הירח וביצע הקפות במשך מספר ימים. ב-18 באוגוסט בוצה נחיתה רכה באזור ים המשברים. לאחר הנחיתה בוצעה לקיחת דוגמה מהקרקע של הירח שהועברה לקפסולת חזרה. ב-19 באוגוסט בוצע שיגור מהירח. מסת הטיל עם קפסולת חזרה היה 512 ק"ג. ב-22 באוגוסט קפסולת החזרה התנתקה מהטיל. היא הייתה במשקל 35 ק"ג וכללה ציוד שידור, אנטנות ומצנח. על הקפסולה היו 170 גרם של חומר מהירח. בפברואר 1978 פרסמו המדענים הסובייטים M. Akhmanova, B. Dement'ev, and M. Markov and Analytic Chemistry ממכון Vernadsky לגיאוכימיה וכימיה אנליטית מאמר הטוען לאיתור מים בוודאות גבוהה. המחקר שלהם הראה שהדגימות שהוחזרו לכדור הארץ על ידי הגשושית הכילו כ-0.1% מים במסה, כפי שניתן היה לראות בספקטרוסקופיה של בליעת אינפרא אדום (באורך גל של כ-3 מיקרומטר), ברמת זיהוי בערך פי 10 מעל הסף של מובהקות, אם כי "המחברים... לא היו מוכנים להתחייב במוניטין שלהם בהצהרה מוחלטת לפיה נמנע לחלוטין זיהום יבשתי. "ממצא זה ייצג את הזיהוי הראשון של תכולת מים על פני הירח, אם כי תוצאה זו לא אושרה על ידי חוקרים אחרים. מדיה וקבצים בנושא לונה 24 בוויקישיתוף תיאור הגשושית נתונים מאתר נאס"א תיאור המשימה (ברוסית) Akhmanova, M.; Dement'ev, B.; Markov, M. (1978). "Possible Water in Luna 24 Regolith from the Sea of Crises". Geochemistry International. 15 (166).
קונגלומרט (גאולוגיה)

בפטרולוגיה' קוֹנְגְּלוֹמֵרָט (מלטינית: conglomeratus; התלכד לכדור) או תַּלְכִּיד הוא סוג של סלע משקע המורכב משברי סלע מעוגלים שחוברו יחד. הקונגלומרט הוא סלע אפיקלאסטי, כלומר סלע שנוצר משברי סלעים קודמים ועבר את כל ארבעת השלבים העיקריים ביצירת סלע משקע: בליה, הסעה, השקעה ומילוט. הוא שייך לקבוצת הגודל המכונה "רוּדיטים", שבה גודל הגרגר גדול מ-2 מילימטר. בקבוצת גודל זו מצוי סוג סלע נוסף, הברקציה, שבניגוד לקונגלומרט בנוי מחלקים זוויתיים ולא מעוגלים. קיימות כמה שיטות למיון הקונגלומרטים. על פי גודל הגרגרים (מגודל של חצץ ועד גודל של גוש סלע). על פי אחוז מסת־האם (מטריקס - החומר שבו מצויים שברי הסלע) מתוך כלל הסלע. על פי יחסי הגודל שבין השברים הבונים את הסלע. אם כל השברים הם באותו גודל הקונגלומרט נקרא ממוין היטב (well-sorted), ואם יש גדלים רבים הוא ממוין רע (ill-sorted). על פי הרכב המינרלים שבשברי הסלע. על פי מקום ההשקעה המקורי, לדוגמה נחל, מניפת סחף או חוף ים. בדרך כלל קונגלומרט ממוין היטב יכיל מעט מסת־אם בעוד שאחוז מסת־האם בקונגלומרט ממוין רע יהיה גבוה יותר. עובדה זו משקפת את תנאי היצירה של שני הסוגים. קונגלומרט ממוין היטב נוצר בזרמי מים רגילים בעוד שקונגלומרט ממוין רע נוצר בהשקעה מהירה כתוצאה למשל ממפולות. בקונגלומרט ממוין היטב היה תהליך סחיפה והשקעה ממושך שבו התפרקו המינרלים היציבים פחות ונוצרו שברי סלע מעוגלים ממינרלים יציבים כדוגמת קוורץ בגודל אחיד פחות או יותר. קונגלומרט ממוין רע יכיל שברי סלע בגדלים משתנים הבנויים ממינרלים בלתי יציבים יחסית ואחוז גבוה של מסת־אם. פאראקונגלומרט בנוי ממסת־אם המכילה 15% ויותר של גרגרים בגודל הקטן מ-2 מילימטרים (גרגרי חול או קטנים מהם). יתר הסלע בנויה מגרגרים גדולים יותר בגדלים משתנים. אורתוקונגלומרט בנוי בעיקר מגרגרים בגודל חצץ (2.5-6 מילימטרים) והמכיל פחות מ-15% מסת־אם של חול וחלקיקים עדינים יותר. מטאקונגלומרט הוא קונגלומרט שעבר התמרה. פסאודוקונגלומרט – סלע דמוי קונגלומרט אבל הוא אינו קונגלומרט אמיתי משום שלא עבר את ארבעת תהליכי היצירה הקלאסיים של סלע משקע קלאסטי. פסאודוקונגלומרט הוא סלע שנסדק והבליה הבליטה בו את החלקים הקשים. ניתן לצפות בדוגמאות מרהיבות של קונגלומרט, קונגלומרט קרסטון (Crestone Conglomerate), בסמוך לעיירה קרסטון במדינת קולורדו שבארצות הברית בעמק סאן לואיס שלמרגלות הרי סנגרה די קריסטו. קונגלומרט קרסטון הוא שכבה של סלע מותמר ומורכב מחלוקים קטנים עד גדולים למדי שנראה כי עברו הסעה בנהר קדום. לחלק מהחלוקים יש גוונים של אדום וירוק. קונגלומרט שנוצר בעומק מניפות סחף במדבר מכונה פנגלומרט. בישראל מוכרות כמה תקופות בהם נוצרו קונגלומרטים ובמקביל ניתנו שמות לקונגלומרטים אלה על פי האזור בו הם מצויים: תצורת אילת בנוי משברים מגמתיים מסוף תקופת הפרקמבריון. תצורת ערוד בנוי מחלוקי קוורציט מהקרטיקון התחתון. מצוי במכתש רמון ובהר עריף. תצורת כפר גלעדי – בנוי מחלוקי אבן גיר קשים מתקופת האאוקן. פסל האריה השואג שליד כפר גלעדי בנוי מקונגלומרט זה. science/orthoconglomerate קונגלומרט, באתר אנציקלופדיה בריטניקה (באנגלית)
קונור פרייס

קונור פרייס (באנגלית: Connor Price נולד ב-11 בנובמבר 1994) הוא שחקן קולנוע, טלוויזיה ואמן היפ הופ קנדי-אמריקאי. הוא ידוע בעיקר בזכות תפקידיו בסרטים סינדרלה מן ו-"גוד לאק צ'אק" משנת 2007. הקריירה של פרייס החלה בגיל שש. תפקידו הבולט הראשון היה של ג'יי בראדוק, בנם הבכור של ראסל קרואו ורנה זלווגר בסרט הקולנוע סינדרלה מן שהיה מועמד לפרס האוסקר. הוא ידוע בעיקר בשל גילום קני, מנהיג שבט הערפדים של בוסטון במשך שתי עונות של סדרת הטלוויזיה כמעט אנושיים. ובתפקידו כהארי ג'יימס בשלוש עונות של סדרת הטלוויזיה "X Company" . פרייס מחזיק באזרחות כפולה בארצות הברית ובקנדה. יש לו ארבעה אחים (קייטלין, ברנדן, ריאן ותומס), כולם שחקנים. קונור פרייס, ברשת החברתית אינסטגרם קונור פרייס, במסד הנתונים הקולנועיים IMDb (באנגלית) "CONNOR PRICE - Cast - X Company". cbc.ca (באנגלית). נבדק ב-25 במרץ 2017. {{cite web}}: (עזרה) "'Being Human': Sam Witwer on 'Swinging for the Fences' and Bittersweet Series Finale". The Hollywood Reporter (באנגלית). נבדק ב-25 במרץ 2017. {{cite web}}: (עזרה) "X Company's Connor Price describes Harry's dark journey". TV, eh?. 22 במרץ 2016. נבדק ב-25 במרץ 2017. {{cite web}}: (עזרה) "Exclusive Interview: Connor Price Goes to War in X COMPANY | the TV addict". thetvaddict.com. נבדק ב-25 במרץ 2017. {{cite web}}: (עזרה) 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
קונגלומרט

האם התכוונתם ל... קונגלומרט (גאולוגיה) – בפטרולוגיה הוא סוג של סלע משקע המורכב משברי סלע מעוגלים שחוברו יחד. קונצרן – חברת ענק העוסקת בתחומים שונים.
ספורט במרילנד

במרילנד מספר מועדוני ספורט מקצועיים, גדולים וקטנים. שתי קבוצות פוטבול מליגת ה-NFL משחקות במרילנד, וושינגטון קומנדרס ובולטימור רייבנס, וקבוצת הבייסבול מליגת ה-MLB, בולטימור אוריולס, משחקת גם היא במדינה. בסך הכל למדינה שלוש קבוצות בארבע הליגות המקצועניות בצפון אמריקה. מספר ספורטאים גדולים בהיסטוריה גדלו במרילנד. הבולט מביניהם הוא בייב רות', שנחשב לשחקן הבייסבול הטוב בהיסטוריה ושיחק באוריולס כששיחקו במינור ליג, בבוסטון רד סוקס ובניו יורק יאנקיז. עוד ספורטאים שגדלו במדינה הם השחיינים קייטי הוף ומייקל פלפס (שנחשב לשחיין הטוב בהיסטוריה והספורטאי המעוטר בתולדות המשחקים האולימפיים) והכדורסלנים מאגסי בוגס ורוברט הורי. מאז 1962, הספורט המדינתי הרשמי של מרילנד הוא תחרות הפלה ברומח, ולקרוס הוא הספורט הקבוצתי הרשמי של המדינה מאז 2004. בשנת 2008, מתוך כוונה לקדם כושר גופני לכל הגילאים, הכריזה מרילנד על הליכה על תרגיל ההתעמלות הרשמי של המדינה והפכה למדינה הראשונה עם תרגיל מדינתי רשמי. למרילנד קבוצות ספורט מקצועיות בארבע הליגות המקצועניות בצפון אמריקה בעיר בולטימור ובפרוורי וושינגטון די. סי. הנמצאים במרילנד. שתי קבוצות משחקות בבולטימור - בולטימור רייבנס מה-NFL ובולטימור אוריולס מה-MLB. בנוסף, קבוצת ה-NFL בולטימור קולטס שיחקה בבולטימור מ-1953 עד 1983 לפני שעברו לאינדיאנפוליס, אינדיאנה. הוושינגטון קומנדרס (לשעבר וושינגטון רדסקינס) מה-NFL משחקים בלנדובר, מרילנד. הוושינגטון קפיטלס מה-NHL והוושינגטון ויזארדס (לשעבר בולטימור בולטס, ואז וושינגטון בולטס) שיחקו במרילנד לפני שעברו ב-1997 לקפיטל ואן ארנה שנבנתה במרכז וושינגטון. בעיר שיחקה גם קבוצת הכדורסל בולטימור בולטס המקורית, שבימיה האחרונים התחרתה ב-NBA והתפרקה בסוף עונת 1953/54. הקבוצה זכתה באליפות ליגת ה-ABL בעונת 1947/48 לאחר ניצחון על פילדלפיה ווריורס בגמר. במרילנד משחקות קבוצות בעיקר מליגות חובבניות ממגוון ענפי ספורט: כדורסל, בייסבול, פוטבול, הוקי קרח, כדורגל, קריקט, אולטימייט, סופטבול, טניס ורוגבי. במרילנד מספר מכללות ואוניברסיטאות, וכמקובל בארצות הברית, לכל אחת מועדון ספורט בעל קבוצות מענפים שונים המתמודדות בליגות ה-NCAA. במדינה 9 מכללות הנמצאות בחטיבה I של ה-NCAA, והן יכולות להעניק מלגות לספורטאים על מנת שישחקו בקבוצות שלהן. הדבר נכון גם לגבי בתי הספר התיכונים במדינה, אף על פי שהם מתחרים במסגרת שונה ולא יכולים להעניק מלגות. רשימת ספורטאים ממרילנד מדיה וקבצים בנושא ספורט במרילנד בוויקישיתוף "State Symbols". Maryland State Archives. נבדק ב-2007-12-06. Olson, Brad (2008-02-20). "Walking = Maryland state exercise". The Baltimore Sun. נבדק ב-2020-07-14.
הווריד התת-בריחי

הווריד התת-בריחי (TA: vena subclavia) הוא וריד זוגי הנמצא בבית החזה ומנקז את הדם המגיע מן הזרוע. הווריד הוא המשכו של וריד בית השחי, מהגבול החיצון של הצלע הראשונה, מתחת לעצם הבריח, לעבר גבולו התיכון של שריר המעלות הקדמי, שם הוא מתמזג עם וריד הצוואר הפנימי ליצירת וריד הזרוע והראש. וריד הצוואר החיצוני גם הוא מתמזג עם הווריד התת-בריחי. לווריד התת-בריחי השמאלי תפקיד גם בניקוז הלימפה, בהיותו כלי הדם שאליו מתנקז צינור החזה. מכיוון שהווריד הוא וריד מרכזי, גדול וממוקם יחסית שטחי, הוא משמש לעיתים לצנתרים ורידיים מרכזיים. מחלת פאג'ט-שרוטר כוללת פקקת של הוורידים התת-בריחיים. העורק התת-בריחי מדיה וקבצים בנושא הווריד התת-בריחי בוויקישיתוף E. S. R. Hughes, Venous obstruction in the upper extremity; Paget-Schroetter's syndrome; a review of 320 cases, Surgery, Gynecology & Obstetrics 88, 1949-02, עמ' 89–127 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
הולדן (פירושונים)

האם התכוונתם ל... הולדן – יצרנית רכב אוסטרלית אישים: אמנדה הולדן – מנחת טלוויזיה אנגלייה ג'ון רוברט הולדן – כדורסלן אמריקאי ג'ינה הולדן – היא שחקנית קנדית ויליאם הולדן – שחקן קולנוע אמריקני לורי הולדן – שחקנית אמריקאית-קנדית מרג'יאן הולדן – שחקנית קולנוע אמריקאית הולדינג
1977 באסטרונאוטיקה

במהלך השנה בוצעו 130 שיגורים, 102 מהם (78%) על ידי ברית המועצות. 20 באוגוסט – ארצות הברית שיגרה את החללית וויאג'ר 2. 5 בספטמבר – ארצות הברית שיגרה את החללית וויאג'ר 1. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1977 באסטרונאוטיקה בוויקישיתוף ריכוז נתונים על שיגורים שוגר לחלל בסויוז 27 שוגר לחלל בסויוז 27
זיכרון נדיף

זיכרון נדיף הוא אמצעי לאחסון נתונים במחשב, הזקוק לאספקת חשמל באופן מתמיד על מנת שהמידע שעליו לא יימחק. כלומר, תוכנו של הזיכרון הנדיף אינו משתמר בלא מתח חשמלי רצוף. על פי רוב זיכרון גישה אקראית (RAM) הוא זיכרון נדיף, שהיתרון העיקרי בשימוש בו הוא מהירות הפעולה. לכן, כאשר אנו מכבים את המחשב שלנו, תוכן הזיכרון נמחק. ניתן לפקוד על מחשב להיכנס למצב Hibernation(אנ') בו נשמר תוכן ה-RAM בדיסק קשיח, ואז המחשב נכבה. בהדלקה הבאה, יועבר תוכן זה חזרה ל-RAM. על מנת לשמור מידע גם כאשר המחשב כבוי, נחוץ אמצעי לאחסון מידע לא נדיף כגון דיסק קשיח, דיסקט, זיכרון לקריאה בלבד (ROM) או זיכרון פלאש כדי לשמר את תוצאות העיבוד שנעשה בזיכרון. דוגמאות לרכיבי זיכרון נדיף: EDO DRAM RDRAM SDRAM DDR SDRAM DIMM RAM Drive זיכרון עבודה פרידמן, א. (1984). לכסיקון המחשב. תל אביב: ספריית אנשים ומחשבים. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יחסי אסוואטיני–סין

יחסי אסוואטיני–סין הם יחסי החוץ בין אסוואטיני והרפובליקה העממית של סין. שתי המדינות מעולם לא כוננו יחסים דיפלומטיים, ואסוואטיני כוננה יחסים דיפלומטיים עם הרפובליקה של סין לאחר עצמאותה ב-1968, שנשמרו עד היום. נכון לעכשיו, ענייני הרפובליקה העממית של סין באסוואטיני נמצאים בסמכות השיפוט של השגרירות בפרטוריה, דרום אפריקה. מאז שאסוואטיני הקימה יחסים דיפלומטיים עם ממשלת הרפובליקה של סין ממש בתחילת עצמאותה, לאסוואטיני ולרפובליקה העממית של סין יש מעט מגעים רשמיים. בספטמבר 1972 שלח ג'ואו אנלאי, ראש מועצת המדינה של הרפובליקה העממית של סין, הודעת ברכה לאסוואטיני ביום השנה הרביעי לעצמאותה. באוקטובר 1992, גו ינגצ'י, סגן נשיא בכיר של אגודת הצלב האדום של סין, הוביל משלחת להשתתף בישיבה ה-30 של מועצת הפדרציה הבינלאומית שהתקיימה במבבנה, במהלכה נפגש עם מסוואטי השלישי, מלך אסוואטיני. במאי 2018, לאחר שבורקינה פאסו ניתקה את הקשרים הדיפלומטיים עם הרפובליקה של סין וכוננה קשרים דיפלומטיים עם הרפובליקה העממית של סין, שר החוץ וואנג יי מהרפובליקה העממית של סין קרא לאסוואטיני להשתתף בפורום על שיתוף פעולה בין סין לאפריקה, אבל שר החוץ של הרפובליקה של סין וו ז'אוקסי ציטט משגריר אסוואטיני שהוא מזלזל בסין. ב-31 בינואר 2020, שגרירות הרפובליקה העממית של סין בפרטוריה, דרום אפריקה פרסמה שבה מתחה ביקורת על אסוואטיני, "ללא יחסים דיפלומטיים, אין אינטרסים מסחריים." שגרירות סין בדרום אפריקה גם ציינה כי "לאסוואטיני אין יחסים דיפלומטיים עם סין, אך היא נהנית מאינטרסים כלכליים ומסחריים, דבר שאינו הוגן כלפי יותר מ-1.4 מיליארד אזרחים סינים." בהקשר זה, או ג'יאנגאן, דובר משרד החוץ של הרפובליקה של סין, מתח ביקורת: "האופי המכוער של המשטר הסיני ואמצעי הדיכוי הנתעבים שלו הם מגעילים, ונועדו לגינוי על ידי דעת הקהל הבינלאומית." עם זאת, בניגוד לנוהג המונרכיה הנוכחית באסוואטיני, המפלגה הקומוניסטית של אסוואטיני, שהתנגדה נחרצות לראשונה, גינתה בחריפות את הראשונה על המשך קיום יחסים דיפלומטיים עם הרפובליקה של סין, ואף האשימה את טאיוואן על "המאמצים של המחוז המתפרק להתחזות למדינת לאום בתום לב תוכננו תמיד כאמצעי לערער את היציבות של סין", מה שמצביע על כך שאם המפלגה תעלה לשלטון ותבטל את המלוכה בעתיד, היא תיצור יחסים דיפלומטיים עם הרפובליקה העממית של סין. מדיה וקבצים בנושא יחסי אסוואטיני–סין בוויקישיתוף אסוואטיני באתר משרד החוץ הסיני רשימת משרדי נאמנות במדינות ללא יחסים דיפלומטיים באתר משרד החוץ הסיני